# Alfréd Wetzler

### Z Wikipédie

Alfréd Wetzler
slovenský spisovateľ
Narodenie | 10. máj 1918 Trnava, Slovensko
Úmrtie | 8. február 1988 Bratislava, Slovensko
Pozri aj Biografický portál

Alfréd Wetzler (pseudonym Jozef Lánik) (* 10. máj 1918, Trnava - † 8. február 1988, Bratislava) bol slovenský spisovateľ, presvedčený antifašista, jeden z dvoch väzňov, ktorým sa podarilo ujsť z tábora smrti v Birkenau (druhým väzňom bol Rudolf Vrba).

## [úprava] Životopis

Narodil sa v robotníckej rodine. V rokoch 1936 - 1940 pracoval ako robotník v Trnave, v rokoch 1942 - 1944 bol väznený v koncentračnom tábore Osvienčime. Patril medzi 12 väzňov, ktorým sa za celú dobu existencie podaril úspešný útek z tábora. Ako prvý, spoločne s Rudolfom Vrbom, vyrozprával o hrôzach, ktorých tam bol svedkom. V rokoch 1945 - 1950 pracoval ako redaktor, v rokoch 1950 - 1955 bol robotníkom v Bratislave, v rokoch 1955 - 1970 pracoval v rezorte obchodu. Od roku 1970 bol na invalidnom dôchodku a žil v Bratislave, kde aj 8. februára 1988 zomrel.

1. januára 2007 mu prezident Slovenskej republiky Ivan Gašparovič udelil štátne vyznamenanie Kríž Milana Rastislava Štefánika I. triedy in memoriam.

## [úprava] Tvorba

Už v roku 1945 vydal brožúru Oswienčim, hrobka štyroch miliónov ľudí, ktorá bola ohromujúcim svedectvom človeka, ktorý toto peklo prežíval dva roky. Napísal ju dokumentárne a faktograficky, čo len zvýšilo jej presvedčivosť. V roku 1964 sa k tejto téme vrátil ešte raz, tentokrát v beletristickej forme, keď vydal pod pseudonymom román Čo Dante nevidel. Literárny kritik Alexander Matuška o tejto knihe napísal, že je to náš najlepší román vo svojom žánri (druhé vydanie vyšlo v roku 1989). Vďaka Alfrédovi Wetzlerovi, ktorého v jednom zo svojich článkov historik Ivan Kamenec nazval „nechceným hrdinom“, sa svet po prvý raz už v roku 1944 dozvedel o tom, čo sa deje za bránami Osvienčimu.

## [úprava] Dielo

- 1945 - Oswienčim, hrobka štyroch miliónov ľudí, brožúra
- 1964 - Čo Dante nevidel, román

## [úprava] Externé odkazy

- Čo Dante nevidel - ako Slováci ušli z tlamy Osvienčimu

Zdroj: "http://sk.wikipedia.org../../../a/l/f/Alfr%C3%A9d_Wetzler_896b.html"

Kategórie: Narodenia v 1918 | Úmrtia v 1988 | Slovenskí spisovatelia | Slovenskí prozaici | Židia | Holokaust | Osobnosti druhej svetovej vojny

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Deutsch
- English
- עברית
- Português